Diari Oficial de la Generalitat Valenciana


Sumari del DOGV 3752, del 18-05-2000 (2000/3846)

ORDRE de 9 de maig. de 2000, de la Conselleria de Medi Ambient, per la qual es fa pública la línia de subvenció i el seu import global màxim que finança per al 2000 les ajudes previstes en l'Ordre de 22 de novembre de 1996 (DOGV núm. 2.885, de 9 de desembre de 1996), destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, tofoneres, apícoles i execució de projectes d'aprofitament energètic de biomassa en l'àmbit forestal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3846


Data del document
:   09-05-2000

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * explotació agrària
    * muntanya
    * energia blana
    * apicultura
    * biomassa
    * agroenergía
    * ajuda a l'agricultura
    * planta aromàtica
    * planta medicinal
    * suport econòmic

ORDRE de 9 de maig. de 2000, de la Conselleria de Medi Ambient, per la qual es fa pública la línia de subvenció i el seu import global màxim que finança per al 2000 les ajudes previstes en l'Ordre de 22 de novembre de 1996 (DOGV núm. 2.885, de 9 de desembre de 1996), destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, tofoneres, apícoles i execució de projectes d'aprofitament energètic de biomassa en l'àmbit forestal. [2000/X3846]
  
L'Ordre de 22 de novembre de 1996, de la Conselleria d'Agricultura i Medi Ambient, estableix un règim de subvencions destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, tofoneres, apícoles i execució de projectes d'aprofitament energètic de biomassa en l'àmbit forestal.
  
L'article 1 de l'esmentada ordre estableix que la dotació anual per a establir un règim d'ajudes estarà en funció de l'assignació que per a aquest règim d'ajudes establisquen les corresponents lleis de pressupostos.
  
L'Ordre de 27 d'abril de 1999 (DOGV núm. 3.499), en l'article 3 modificava la base 4, apartat 1.a, de l'Ordre de 22 de novembre de 1996 (DOGV núm. 2.885).
  
Vist que l'article 47.11.b del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, així com la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per al foment i potenciació de diferents aprofitaments agroforestals: cultius de plantes aromàtiques, medicinals i condimentàries, tofoneres, apícoles i execució de projectes d'aprofitament energètic de biomassa en l'àmbit forestal, regulades per l'Ordre de 22 de novembre de 1996, de la Conselleria d'Agricultura i Medi Ambient, s'han de finançar a càrrec del capítol VII de la secció 14, servei 04, programa 442.40, línia 1808, dels pressupostos de la Generalitat Valenciana, amb un import global màxim de 93.840.341 pessetes (211.039,27 euros) per a 2000.
  
Article 2
  
A les entitats locals se'ls pot avançar, si ho demanen, fins a un 15% de l'import total de la subvenció, una vegada concedida l'ajuda.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 9 de maig de 2000
  
El conseller de Medi Ambient,